Praktikantstilling ved Norges ambassade i Kiev

Praktikantstillingen ved Ambassaden i Kiev er ledig fra 1.august. Stillingen er av seks måneders varighet og kan være aktuell for norske studenter eller nyutdannede.

Målsetningen med praktikantordningen er å spre kunnskap om arbeidet i utenrikstjenesten for interessert ungdom. Under veiledning av ambassadens faste personale vil praktikanten få ulike arbeidsoppgaver innen ambassadens ansvarsområder: politikk, økonomi, kultur, informasjon og konsulære saker. Det tas sikte på at praktikanten skal få en så bred innsikt som mulig i ambassadens virksomhet. 

Praktikanten må beherske engelsk, russisk og/eller ukrainsk, og være fortrolig med bruk av PC. 

Praktikantstillingen er i prinsippet ulønnet, men ambassaden yter et stipend på NOK 5000 per måned. 

For nærmere informasjon om ambassaden, se www.norway.com.ua
Praktikant Ingrid Lillehagen Andersen kan gi ytterligere informasjon om stillingen. 
E-post: ilan@mfa.no,  tlf: +380 44 590 0470.

Søknadsfrist: 1. juni 2006. Søknad og CV sendes til emb.kiev@mfa.no
